ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
দুর্গাপুরের সিএসআইআর-সিএমইআরআই কর্ম ক্ষেত্রের জন্য কোভিড সুরক্ষা ব্যবস্থা  উদ্ভাবন করেছে
নয়াদিল্লি, ১৯ জুলাই, ২০২০
বর্তমান মহামারীর প্রেক্ষিতে কর্ম ক্ষেত্রে নিরাপত্তায় এক আমূল পরিবর্তন হিসাবে দুর্গাপুরের এসআইআর এবং সিএমইআরআই কোভিড সুরক্ষা ব্যবস্থা উদ্ভাবন করেছে। প্রতিষ্ঠানের নির্দেশক অধ্যাপক হরিশ ইরানি কর্ম ক্ষেত্রের জন্য এই প্রযুক্তির বিবরণ প্রকাশ করে বলেন, স্বাস্থ্য কর্মীদের পাশাপাশি, যে কোনও প্রতিষ্ঠানে অগ্রভাগে থাকা নিরাপত্তা কাজে যুক্ত থাকা কর্মীরাও সংক্রমিত ব্যক্তি বা বস্তুর মাধ্যমে কোভিডে আক্রান্ত হতে পারেন। দুর্গাপুরের এই প্রতিষ্ঠানটি অদূর ভবিষ্যতে ডিজিটাল এন্ট্রি ম্যানেজমেন্ট সিস্টেম উদ্ভাবন করবে। এর ফলে, কর্ম ক্ষেত্রে কাজকর্ম নির্বাহ পদ্ধতি অধিকাংশ ক্ষেত্রেই স্বয়ংক্রিয়ভাবে পরিচালিত হবে। সমগ্র ব্যবস্থাটি কৃত্রিম বুদ্ধিমত্তা ও ইন্টারনেট অফ থিঙ্কস্ পদ্ধতির ওপর ভিত্তি করে পরিচালিত হবে। কর্ম ক্ষেত্রে কোভিড সুরক্ষা ব্যবস্থার মধ্যে যে ধরনের প্রযুক্তিগুলিকে ব্যবহার করা হয়েছে, তার মধ্যে রয়েছে – সোলার বেসড্ ইন্টেলিজেন্ট মাস্ক অটোমেটেড ডিস্টেনসিং ইউনিট তথা থার্মাল স্ক্যানার; টাচলেস ফুসেট এবং 360 ডিগ্রি কার ফ্লাশার। এই প্রযুক্তিগুলি হস্তান্তর এবং এ ধরনের প্রযুক্তি ব্যবহার করে উৎপাদিত সামগ্রী বিপণনের ব্যবস্থা হয়েছে।
শ্রী ইরানি আরও বলেন, দুর্গাপুরের এই প্রতিষ্ঠানটির উদ্দেশ্য হ’ল – স্টার্ট আপ ও শিল্পোদ্যোগীদের সাহায্য করা এবং এ ধরনের ছোট শিল্প ক্ষেত্রকে তাদের নিজস্ব প্রযুক্তির বিকাশে উৎসাহিত করা। বর্তমানে প্রতিষ্ঠানটি সম্পূর্ণ দেশীয় পদ্ধতিতে তৈরি প্রযুক্তি-নির্ভর সরঞ্জাম উৎপাদনে গুরুত্ব দিচ্ছে। এর মাধ্যমে কেন্দ্রীয় সরকারের ফ্ল্যাগশিপ উদ্যোগ আত্মনির্ভর ভারত গঠনের পথ আরও সুগম হবে।
কর্মক্ষেত্রে কোভিড সুরক্ষা ব্যবস্থার জন্য যে প্রযুক্তিগুলিকে কাজে লাগাণো হয়েছে, তার মধ্যে রয়েছে - সোলার বেসড্ ইন্টেলিজেন্ট মাস্ক অটোমেটেড ডিস্টেনসিং ইউনিট তথা থার্মাল স্ক্যানার  : সোলার বেসড্ ইন্টেলিমাস্ট একটি কৃত্রিম বুদ্ধিমত্তা-নির্ভর পর্যবেক্ষণ কিয়স্ক, যা শরীরের তাপমাত্রা শনাক্ত করে এবং কোনও ব্যক্তি ফেসমাস্ক পরেছেন কিনা তা কাস্টামিজড্ সফটওয়্যারের মাধ্যমে চিহ্নিত করে।
টাচলেস ফুসেট : পরিবার ও কর্মক্ষেত্রে ব্যবহারের জন্য এই স্পর্শহীন কল বা টাচলেস ফুসেট চালু করা হচ্ছে। এর ফলে, কলের কাছে হাত রাখলেই ৩০ সেকেন্ডের ব্যবধানে তরল সাবান ও জল বেরিয়ে আসবে। তাই, কোনও রকম স্পর্শ ছাড়াই স্বয়ংক্রিয়ভাবে কলটি চালু হবে ও বন্ধ হয়ে যাবে। খুব সহজেই যে কোনও ওয়াশ বেসিনের ওপরে বসানো যাবে এবং যন্ত্রটি বসানোর সময় বিদ্যুতের প্লাগের সঙ্গে সাধারণভাবেই ইলেক্ট্রিক বোর্ডে বসিয়ে দেওয়া যাবে।
360 ডিগ্রি কার ফ্লাশার : সিএসআইআর-সিএমইআরআই এর উদ্ভাবিত এই যন্ত্রটি একটি সোডিয়াম হাইপো ক্লোরাইড ওয়াটার স্ক্রিন ব্যবহার করা হয়েছে। এর ফলে, স্যানিটাইজার মিশ্রিত জল গাড়ির বডি বা চাকার ওপরে সমানভাবে ছড়িয়ে পড়ছে কিনা তা নিশ্চিত করবে। যন্ত্রটি এমনভাবে তৈরি করা হয়েছে, যার ফলে জলের অপচয় কমানো যাবে এবং বিচ্ছুরণের সময় সীমিত পরিমাণ জল বেরিয়ে আসবে। যন্ত্রটিতে যে পাম্প লাগানো রয়েছে, তা চালানোর জন্য ৭৫০ ওয়াট বিদ্যুতের প্রয়োজন।
(CG/BD/SB
স্বাস্থ্যওপরিবারকল্যাণমন্ত্রক
ভারতে টিকাকরণ ৫ কোটি ছাড়িয়েছে
দেশে গত ২৪ ঘণ্টায় ২৩ লক্ষেরও বেশি টিকাকরণ
মহারাষ্ট্র, পাঞ্জাব, কর্ণাটক, ছত্তিশগড় এবং গুজরাটে দৈনিক আক্রান্তের ঘটনা বৃদ্ধি
নয়াদিল্লি, ২৪ মার্চ ২০২১
বিশ্ব মহামারীর বিরুদ্ধে ভারত আরও একটি উল্লেখযোগ্য মাইলফলক অর্জন করেছে। দেশে ৫ কোটিরও বেশি কোভিড টিকার ডোজ দেওয়া হয়েছে। প্রাথমিক তথ্যানুযায়ী আজ সকাল ৭টা পর্যন্ত ৫ কোটি ৮ লক্ষ ৪১ হাজার ২৮৬টি টিকার ডোজ দেওয়া হয়েছে। এর মধ্যে ৭৯ লক্ষ ১৭ হাজার ৫২১ জন স্বাস্থ্য কর্মী প্রথম ডোজ, ৫০ লক্ষ ২০ হাজার ৬৯৫ জন স্বাস্থ্য কর্মী দ্বিতীয় ডোজ, করোনার বিরুদ্ধে লড়াইয়ে অগ্রভাগে থাকা ৮৩ লক্ষ ৬২ হাজার ৬৫ জন কর্মী প্রথম ডোজ এবং ৩০ লক্ষ ৮৮ হাজার ৬৩৯ জন কর্মী দ্বিতীয় ডোজ পেয়েছেন। একাধিক উপসর্গবিশিষ্ট ৪৫ বছরের বেশি বয়সী ৪৭ লক্ষ ১ হাজার ৮৯৪ জন সুফলভোগী এবং ৬০ বছরের বেশি বয়সী ২ কোটি ১৭ লক্ষ ৫০ হাজার ৪৭২ জন সুফলভোগী প্রথম ডোজ পেয়েছেন।
টিকাকরণ অভিযানের ৬৭তম দিনে  ২৩ লক্ষ ৪৬ হাজার ৬৯২টি টিকার ডোজ দেওয়া হয়েছে। এর মধ্যে ২১ লক্ষ ৭৯৯ জন সুফলভোগী প্রথম ডোজ এবং ২ লক্ষ ৪৫ হাজার ৮৯৩ জন সুফলভোগী দ্বিতীয় ডোজ পেয়েছেন। দেশে মোট টিকাকরণের ৬০ শতাংশই দেওয়া হয়েছে ৮টি রাজ্যে।
দেশে ৫টি রাজ্যে – মহারাষ্ট্র, পাঞ্জাব, কর্ণাটক, ছত্তিশগড় ও গুজরাটে দৈনিক আক্রান্তের সংখ্যা বাড়ছে। এই রাজ্যগুলিতে আক্রান্তের হার ৭৭.৪৪ শতাংশ। কেবল গত ২৪ ঘণ্টাতেই ৪৭ হাজার ২৬২ জন করোনায় আক্রান্ত হয়েছেন। ৬টি রাজ্যে গত ২৪ ঘণ্টায় আক্রান্তের হার ৮১.৬৫ শতাংশ। মহারাষ্ট্রে গত ২৪ ঘণ্টায় আক্রান্ত হয়েছেন ২৮ হাজার ৬৯৯ জন। পাঞ্জাবে আক্রান্তের সংখ্যা ২ হাজার ২৫৪ এবং কর্ণাটকে আক্রান্ত হয়েছেন ২ হাজার ১০ জন।
দেশে ৮টি রাজ্যে সাপ্তাহিক-ভিত্তিতে আক্রান্তের হার জাতীয় গড়ের  তুলনায় বেশি। মহারাষ্ট্রে সাপ্তাহিক আক্রান্তের হার সর্বাধিক ২০.৫৩ শতাংশ।
দেশে আজ সুস্পষ্টভাবে করোনায় আক্রান্তের সংখ্যা ৩ লক্ষ ৬৮ হাজার ৪৫৭, যা মোট আক্রান্তের কেবল ৩.১৪ শতাংশ। অবশ্য, গত ২৪ ঘণ্টায় সুস্পষ্টভাবে আক্রান্তের সংখ্যা ২৩ হাজার ৮০ কমেছে। দেশে সুস্থতার সংখ্যা দাঁড়িয়েছে আজ ১ কোটি ১২ লক্ষ ৫ হাজার ১৬০। জাতীয় স্তরে সুস্থতার হার ৯৫.৪৯ শতাংশ। অন্যদিকে, গত ২৪ ঘণ্টায় সুস্থ হয়েছেন ২৩ হাজার ৯০৭ জন।
দেশে গত ২৪ ঘণ্টায় ২৭৫ জনের মৃত্যু হয়েছে। এর মধ্যে ৬টি রাজ্যেই মৃত্যু হার ৮৩.২৭ শতাংশ। কেবল মহারাষ্ট্রেই মারা গেছেন ১৩২ জন। পাঞ্জাবে মৃত্যু হয়েছে ৫৩ জনের এবং ছত্তিশগড়ে মারা গেছেন ২০ জন।
দেশে ১২টি রাজ্য ও কেন্দ্রশাসিত অঞ্চলে গত ২৪ ঘণ্টায় করোনার মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – ওডিশা, লাক্ষাদ্বীপ, লাদাখ, মণিপুর, মেঘালয়, মিজোরাম, সিকিম, ত্রিপুরা, আন্দামান ও নিকোবর দ্বীপপুঞ্জ, নাগাল্যান্ড, অরুণাচল প্রদেশ প্রভৃতি।
প্রধানমন্ত্রীরদপ্তর
বিভিন্ন উৎসব উপলক্ষ্যে প্রধানমন্ত্রীর শুভেচ্ছা
নয়াদিল্লী, ১৩ এপ্রিল, ২০২১
প্রধানমন্ত্রী শ্রী নরেন্দ্র মোদী আজ এবং আগামী কয়েকদিন যেসব উৎসব উদযাপিত হবে সেই উপলক্ষ্যে জনসাধারণকে শুভেচ্ছা জানিয়েছেন। তিনি বলেছেন, “এই উৎসবগুলি ভারতের বৈচিত্র্য এবং ‘এক ভারত শ্রেষ্ঠ ভারত’ ভাবনার প্রতিফলন”।
CG/CB/NS
(
স্বরাষ্ট্র মন্ত্রক
বিভিন্ন জেলে বিচারাধীন বন্দী
নয়াদিল্লি, ২০ নভেম্বর, ২০১৯
বিচারাধীন বন্দী প্রসঙ্গে কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি এক প্রশ্নের লিখিত জবাবে আজ জানিয়েছেন, ন্যাশনাল ক্রাইম রেকর্ডস ব্যুরোর তথ্য সম্বলিত কারাগারের পরিসংখ্যান অনুযায়ী, ‘প্রিজন স্ট্যাটিস্টিক্স ইন্ডিয়া’ প্রকাশনায় ১৩,১৪৩ জন বিচারাধীন বন্দী বিভিন্ন কারাগারে তিন থেকে পাঁচ বছর আটকে রয়েছেন। তিনি বলেন, স্বরাষ্ট্র মন্ত্রকের তরফ থেকে অবশ্য এই ধরনের কোন সমীক্ষা করা হয়নি।
বিচারাধীন বন্দীদের সুবিধার জন্য বিভিন্ন পদক্ষেপের প্রসঙ্গ উল্লেখ করে মন্ত্রী বলেন, সংবিধানের সপ্তম অনুচ্ছেদ অনুসারে কারাগার ও বিচারাধীন বন্দীর বিষয়টি রাজ্যের তালিকাভুক্ত। এই কারণে কারাগারের প্রশাসন ও ব্যবস্থাপনার পুরো দায়িত্বই রাজ্য সরকারগুলির। তবে, কেন্দ্রীয় স্বরাষ্ট্র মন্ত্রক বিচারাধীন বন্দীদের বিষয়ে বেশ কিছু পদক্ষেপ গ্রহণ করেছে। ফৌজদারি প্রক্রিয়ার ৪৩৬এ ধারা অনুযায়ী কোন বিচারাধীন বন্দী যদি সর্বোচ্চ দেড় বছর আটকে থাকে, তাহলে তাকে ছেড়ে দিতে হবে। তবে, যেসব বন্দীর অপরাধের শাস্তি মৃত্যুদণ্ড, তারা এই ধারার আওতায় পড়বে না। কারাগারে বন্দীদের বিষয়ে বিস্তারিত তথ্য ই-প্রিজন্স পোর্টাল থেকে পাওয়া যাবে।
মন্ত্রী আরও জানান, স্টেট লিগ্যাল সার্ভিসেস অথরিটি লিগ্যাল সার্ভিসেস ক্লিনিক প্রতিষ্ঠা করেছে এবং বিভিন্ন থানা, কারাগার ও শিশুকল্যাণ কেন্দ্রে প্যারা-আইনি স্বেচ্ছাসেবক নিয়োগ করেছে। তিনি আর জানান, সুপ্রিম কোর্টের নির্দেশ অনুযায়ী, জাতীয় আইন পরিষেবা কর্তৃপক্ষ  বিচারাধীন বন্দীদের বিষয়ে একটি স্ট্যান্ডার্ড অপারেটিং প্রোসিডিউর তৈরি করেছে যা গত ১৮ ফেব্রুয়ারি স্বরাষ্ট্র মন্ত্রক বিভিন্ন রাজ্য ও কেন্দ্রশাসিত অঞ্চলে পাঠিয়েছে।
SSS/CB/DM
(Visitor Counter : 60
স্বাস্থ্যওপরিবারকল্যাণমন্ত্রক
সারা দেশে ২৩ কোটিরও বেশি কোভিড নমুনা পরীক্ষা
৩.৭ কোটিরও বেশি টিকাকরণ
দেশে গত ২৪ ঘণ্টায় ২০ লক্ষেরও বেশি টিকার ডোজ দেওয়া হয়েছে
নয়াদিল্লি, ১৮ মার্চ, ২০২১
দেশে আজ পর্যন্ত ২৩ কোটি ৩ লক্ষ ১৩ হাজার ১৬৩টি কোভিড নমুনা পরীক্ষা হয়েছে। সামগ্রিকভাবে জাতীয় স্তরে আক্রান্তের হার ৫ শতাংশের নীচে রয়েছে। আজ এই হার দাঁড়িয়েছে ৪.৯৮ শতাংশে। ভারতে প্রতি ১০ লক্ষ জনসংখ্যায় দৈনিক নমুনা পরীক্ষার হার ১৪০-এর বেশি এবং দৈনিক আক্রান্তের হার আজ পর্যন্ত ৩.৩৭ শতাংশ।
অন্যদিকে, ভারতে দ্রুতগতিতে টিকাকরণের কাজ চলছে। আজ সকাল ৭টা পর্যন্ত প্রাথমিক পরিসংখ্যান অনুযায়ী, ৩ কোটি ৭১ লক্ষ ৪৩ হাজার ২৫৫টি টিকার ডোজ দেওয়া হয়েছে। এর মধ্যে ৭৫ লক্ষ ৬৮ হাজার ৮৪৪ জন স্বাস্থ্য কর্মী প্রথম ডোজ, ৪৬ লক্ষ ৩২ হাজার ৯৪০ জন স্বাস্থ্য কর্মী দ্বিতীয় ডোজ পেয়েছেন। করোনার বিরুদ্ধে লড়াইয়ে অগ্রভাগে থাকা ৭৭ লক্ষ ১৬ হাজার ৮৪ জন স্বাস্থ্য কর্মী প্রথম ডোজ এবং ১৯ লক্ষ ৯ হাজার ৫২৮ জন কর্মী দ্বিতীয় ডোজ পেয়েছেন। অন্যদিকে, একাধিক উপসর্গবিশিষ্ট ৪৫ বছরের বেশি বয়সী ২৪ লক্ষ ৫৭ হাজার ১৭৯ জন সুফলভোগী এবং ৬০ বছরের বেশি বয়সী ১ কোটি ২৮ লক্ষ ৫৮ হাজার ৬৮০ জন সুফলভোগী প্রথম ডোজ পেয়েছেন।
দেশব্যাপী টিকাকরণ অভিযানের ৬১তম দিনে ১৭ মার্চ ২০ লক্ষ ৭৮ হাজার ৭১৯টি টিকার ডোজ দেওয়া হয়েছে। এর মধ্যে ১৭ লক্ষ ৩৮ হাজার ৭৫০ জন সুফলভোগী প্রথম ডোজ এবং ৩ লক্ষ ৩৯ হাজার ৯৬৯ জন সুফলভোগী দ্বিতীয় ডোজ পেয়েছেন।
দেশে আজ সুস্পষ্টভাবে করোনায় আক্রান্তের সংখ্যা ২ লক্ষ ৫২ হাজার ৩৬৪, যা মোট আক্রান্তের তুলনায় কেবল ২.২০ শতাংশ। তাৎপর্যপূর্ণ বিষয় হ’ল গত ২৪ ঘণ্টায় দেশে সুস্পষ্টভাবে করোনায় আক্রান্তের ঘটনা ১৭ হাজার ৯৫৮টি কমেছে।
মহারাষ্ট্র, পাঞ্জাব, কর্ণাটক, গুজরাট ও তামিলনাডুতে দৈনিক কোভিড আক্রান্তের সংখ্যায় অগ্রগতি লক্ষ্য করা গেছে। দেশে একদিনেই মোট করোনায় আক্রান্তের ৭৯.৫৪ শতাংশই এই ৫টি রাজ্যে। দেশে গত ২৪ ঘণ্টায় আরও ৩৫ হাজার ৮৭১ জন করোনায় আক্রান্ত হয়েছেন। কেবল মহারাষ্ট্রেই আক্রান্ত হয়েছেন ১৬ হাজার ৬২০ জন। অন্যদিকে, কেরলে আক্রান্তের সংখ্যা ১ হাজার ৭৯২ এবং পাঞ্জাবে আক্রান্ত হয়েছেন ১ হাজার ৪৯২ জন।
দেশে ৮টি রাজ্যে দৈনিক আক্রান্তের সংখ্যায় বৃদ্ধি অব্যাহত রয়েছে। এই ৮টি রাজ্য হ’ল – মহারাষ্ট্র, তামিলনাডু, পাঞ্জাব, মধ্যপ্রদেশ, দিল্লি, গুজরাট, কর্ণাটক ও হরিয়ানা। অবশ্য, কেরলে গত একমাসে আক্রান্তের হারে নিম্নগতি অব্যাহত রয়েছে।
দেশে আজ করোনায় আরোগ্যলাভের সংখ্যা দাঁড়িয়েছে ১ কোটি ১০ লক্ষ ৬৩ হাজার ২৫। জাতীয় স্তরে সুস্থতার হার ৯৬.৪১ শতাংশ। গত ২৪ ঘণ্টায় সুস্থ হয়েছেন ১৭ হাজার ৭৪১ জন।
দেশে গত ২৪ ঘণ্টায় করোনায় ১৭২ জনের মৃত্যু হয়েছে। এর মধ্যে ৫টি রাজ্যে মৃত্যু হার ৮৪.৮৮ শতাংশ। মহারাষ্ট্রে একদিনেই সর্বাধিক ৮৪ জনের মৃত্যু হয়েছে। পাঞ্জাবে মারা গেছেন ৩৫ জন এবং কেরলে মৃত্যু হয়েছে ১৩ জনের। মৃত্যু হার লাগাতার কমছে। বর্তমানে এই হার ১.৩৯ শতাংশ।
দেশে গত ২৪ ঘণ্টায় ১৮টি রাজ্য ও কেন্দ্রশাসিত অঞ্চলে করোনায় মৃত্যুর খবর নেই। এই রাজ্য/কেন্দ্রশাসিত অঞ্চলগুলির মধ্যে রয়েছে - রাজস্থান, চন্ডীগড়, জম্মু ও কাশ্মীর, ওডিশা, ঝাড়খন্ড, লাক্ষাদ্বীপ, সিকিম, লাদাখ, মেঘালয়, মণিপুর, ত্রিপুরা প্রভৃতি।
প্রধানমন্ত্রীরদপ্তর
কোয়াড – এ প্রধানমন্ত্রীর প্রারম্ভিক ভাষণ
নয়াদিল্লি, ২৫ সেপ্টেম্বর, ২০২১
(রাষ্ট্রপতি বাইডেন!
প্রধানমন্ত্রী মরিসন!
প্রধানমন্ত্রী সুগা!
প্রথম কোয়াড শীর্ষ সম্মেলন আয়োজন করার ঐতিহাসিক উদ্যোগ নেওয়ার জন্য রাষ্ট্রপতি বাইডেন-কে অনেক অনেক ধন্যবাদ।
আমরা চারটি দেশ ২০০৪ সালে সুনামীর পর ভারত-প্রশান্ত মহাসাগরীয় অঞ্চলে সাহায্যের জন্য একজোট হয়েছিলাম।
আজ যখন সারা বিশ্ব কোভিড-১৯ মহামারীর বিরুদ্ধে লড়ছে, মানবজাতির স্বার্থে আমরা, কোয়াড আরও একবার হাতে হাত মিলিয়েছি।
ভারত-প্রশান্ত মহাসাগরীয় অঞ্চলে আমাদের কোয়াড টিকা উদ্যোগ সংশ্লিষ্ট দেশগুলিকে যথেষ্ট সাহায্য করবে। অভিন্ন গণতান্ত্রিক মূল্যবোধের উপর ভিত্তি করে কোয়াড সিদ্ধান্ত নিয়েছে, ইতিবাচক উদ্যোগ ও ইতিবাচক ভাবনা অনুসরণ করে এগিয়ে যাবে।
যখন সরবরাহ-শৃঙ্খল অথবা আন্তর্জাতিক নিরাপত্তা, জলবায়ুর জন্য প্রয়োজনীয় পদক্ষেপ অথবা কোভিড-১৯ কিংবা প্রযুক্তি ক্ষেত্রে সহযোগিতা – আমি এই বিষয়গুলি নিয়ে আমার সহকর্মীদের সঙ্গে আলোচনা করতে খুব পছন্দ করি।
আমাদের কোয়াড ‘বিশ্বের ভালো কাজের জন্য জোট’ – এর ভূমিকা পালন করবে।
আমি আশাবাদী, কোয়াড – এ আমাদের সহযোগিতা ভারত-প্রশান্ত মহাসাগরীয় অঞ্চল ও বিশ্বে শান্তি ও সমৃদ্ধি নিশ্চিত করবে।
ধন্যবাদ!

CG/CB/SB
বস্ত্রমন্ত্রক
কেন্দ্র আরও ১০টি তাঁত বস্ত্রের নকশা প্রণয়ন কেন্দ্র গড়ে তুলবে
কলকাতা, চেন্নাই, বেঙ্গালুরু, হায়দরাবাদ, ইন্দোর, নাগপুর, ভাগলপুর প্রভৃতি শহরে এ ধরনের কেন্দ্রগুলি গড়ে তোলা হবে
নয়াদিল্লি, ১৬ অগাস্ট, ২০২১
তাঁত বস্ত্রের প্রসারে বস্ত্র মন্ত্রক একাধিক নতুন উদ্যোগ নিয়েছে। এই লক্ষ্যে মন্ত্রক আরও ১০টি নকশা প্রণয়ন কেন্দ্র গড়ে তোলার সিদ্ধান্ত নিয়েছে। কলকাতা, চেন্নাই, বেঙ্গালুরু, হায়দরাবাদ, কন্নর, ইন্দোর, নাগপুর, ভাগলপুর ও পানিপথে এই নকশা প্রণয়ন কেন্দ্রগুলি গড়ে তোলার পরিকল্পনা হয়েছে। ন্যাশনাল ইন্সটিটিউট অফ ফ্যাশন টেকনোলজি ঐ ১০টি শহরের তন্তুবায় পরিষেবা কেন্দ্রগুলিতে নকশা প্রণয়ন কেন্দ্রগুলি গড়ে তুলবে। তাঁতবস্ত্র ক্ষেত্রে নতুন ধরনের নকশা প্রণয়নে উৎকর্ষতা অর্জনে এবং তন্তুবায়ীদের আরও সুযোগ-সুবিধা প্রদানে এ ধরনের কেন্দ্রগুলি গড়ে তোলার সিদ্ধান্ত নেওয়া হয়েছে। এর ফলে, তাঁতবস্ত্র রপ্তানিকারক, উৎপাদক ও নকশা প্রণয়নকারীরা লাভবান হবেন। ন্যাশনাল ইন্সটিটিউট অফ ফ্যাশন টেকনোলজিকে নকশা প্রণয়নের উদ্যোগে সামিল করা হয়েছে। কারণ, এই সংস্থাটির ফ্যাশন এবং ট্রেন্ড ডিজাইনের ক্ষেত্রে অভিজ্ঞতা রয়েছে। তাঁত বস্ত্র ক্ষেত্রেও এই অভিজ্ঞতাকে কাজে লাগাতেই বস্ত্র মন্ত্রক নকশা প্রণয়ন কেন্দ্রগুলির জন্য ন্যাশনাল ইন্সটিটিউট অফ ফ্যাশন টেকনোলজির সহযোগিতা নেওয়ার সিদ্ধান্ত নিয়েছে। ঐ ১০টি শহরে তন্তুবায় পরিষেবা কেন্দ্রগুলিতে পর্যায়ক্রমে নকশা প্রণয়ন কেন্দ্রগুলি গড়ে তোলা হবে। এ ধরনের নকশা কেন্দ্রগুলিতে নতুন নতুন নকশা ও কারুশিল্প সম্পদের সুযোগ-সুবিধা রপ্তানিকারী, উৎপাদক, তন্তুবায়ী এবং সংশ্লিষ্ট অন্যান্য পক্ষ গ্রহণ করতে পারবে।
উল্লেখ করা যেতে পারে, তাঁতবস্ত্র ক্ষেত্রের জন্য ইতিমধ্যেই দিল্লি, মুম্বাই, আমেদাবাদ, ভুবনেশ্বর, গুয়াহাটি, জয়পুর এবং বারাণসী শহরে নকশা প্রণয়ন কেন্দ্র গড়ে তোলা হয়েছে। কেন্দ্রীয় বস্ত্র মন্ত্রী গত ৭ অগাস্ট জাতীয় তন্তুবায়ী দিবসে কাঞ্চিপুরমে এরকম একটি নকশা প্রণয়ন কেন্দ্রের উদ্বোধন করেছেন।
বস্ত্র মন্ত্রক বিশিষ্ট নকশা প্রণয়নকারীদের সঙ্গে ইতিমধ্যেই যোগাযোগ করেছে, যাতে তাঁদের তাঁতবস্ত্র ক্লাস্টারগুলির সঙ্গে যুক্ত করে নতুন নতুন নকশা প্রণয়ন, তন্তুবায়ীদের প্রশিক্ষণ এবং তাঁতবস্ত্রের বিপণন সম্ভাবনা বাড়ানোর কাজে সদ্ব্যবহার করা যায়। ইতিমধ্যেই একাধিক নকশা প্রণয়ন সংস্থার সঙ্গেও মন্ত্রকের সমঝোতাপত্র স্বাক্ষরিত হয়েছে। ন্যাশনাল ইন্সটিটিউট অফ ফ্যাশন টেকনোলজি দেশে ফ্যাশন শিক্ষার ক্ষেত্রে একটি অগ্রণী প্রতিষ্ঠান। এই প্রতিষ্ঠানটি বস্ত্র ও পোশাক শিল্পে সুদক্ষ মানবসম্পদের সংস্থানে ১৯৮৬’তে প্রতিষ্ঠার সময় থেকেই গুরুত্বপূর্ণ ভূমিকা পালন করে আসছে। দেশে ন্যাশনাল ইন্সটিটিউট অফ ফ্যাশন টেকনোলজির ১৭টি ক্যাম্পাস রয়েছে। এই ক্যাম্পাসগুলি জ্ঞান পরিষেবাদাতা হিসাবে কাজ করে।
CG/BD/SB
(Visitor Counter : 179
উপ-রাষ্ট্রপতিরসচিবালয়
ভারতীয় সংস্কৃতির অমূল্য সম্পদ ভাণ্ডারে সংস্কৃত এক জানালা; সংস্কৃত ভাষা ও শিক্ষার প্রসারে উপ-রাষ্ট্রপতির আহ্বান
নয়াদিল্লি, ০৯ মে, ২০১৯
উপ-রাষ্ট্রপতি শ্রী এম ভেঙ্কাইয়া নাইডু বলেছেন, সংস্কৃত ভাষাকে ভারতীয় সংস্কৃতির সমৃদ্ধ সম্পদ ভান্ডারের এক অমূল্য জানালা। সংস্কৃত ভাষা ও শিক্ষা প্রসারের গুরুত্বের ওপর তিনি জোর দিয়েছেন। তিনি বলেছেন, অধিকাংশ ভারতীয় ভাষারই মূল উৎস হ’ল সংস্কৃত। ভারতীয় সমৃদ্ধ ঐতিহ্যের গভীরতাকে মাপতে ছাত্রছাত্রীদেরকে সংস্কৃত ভাষা শিক্ষায় আরও অনুপ্রাণিত করতে হবে বলেও তিনি অভিমত প্রকাশ করেন। শ্রী নাইডু বলেন, ‘সংস্কৃতকে আমাদের অবজ্ঞা করা উচিৎ নয়। সরকার ও শিক্ষা প্রতিষ্ঠানগুলিকে সংস্কৃত ভাষা শিক্ষার ক্ষেত্রে আরও বেশি সুযোগ-সুবিধা প্রদান করতে হবে’।
শ্রী নাইডু আজ এখানে কর্ণাটকের শিবমজ্ঞার বাসবী প্রাথমিক ও উচ্চ বিদ্যালয়ের ৪৬ জন ছাত্রছাত্রীর সঙ্গে এক আলাপচারিতায় মিলিত হন। উল্লেখ করা যেতে পারে, এই ছাত্রছাত্রীদের কয়েকজন ‘সাহাদ্রি থেকে হিমাদ্রি’ অভিযানের অঙ্গ হিসাবে সংস্কৃত ভাষা শিক্ষার পাশাপাশি, হিমালয় পর্বতের ১২ হাজার ফুট উচ্চতায় পৌঁছে সংস্কৃত ভাষায় লেখা একটি পতাকা সেখানে উত্তোলন করেন। সংস্কৃত ভাষার পুনরুজ্জীবনে নিরলস কাজ করে চলা অ-লাভজনক সংস্থা সংস্কৃতি ভারতী ঐ বিদ্যালয়ের ছাত্রছাত্রীদের নিয়ে হিমালয় পর্বতাভিযানের আয়োজন করে।
এই উপলক্ষে উপ-রাষ্ট্রপতি ছাত্রছাত্রীদের বলেছেন, প্রত্যেকেই মাতৃভাষা ও অন্যান্য ভাষার পাশাপাশি সংস্কৃত ভাষাও শিখবে। সমস্ত ভাষার জননী হিসেবে সংস্কৃতকে উল্লেখ করে শ্রী নাইডু বলেন, পশ্চিমী দেশগুলিতে বিদ্বান ও পণ্ডিতরা বেদ, উপনিষদ ও সংস্কৃত সাহিত্য নিয়ে গবেষণা করছেন। সাহাদ্রি থেকে হিমাদ্রি’র মতো অভিযান ছাত্রছাত্রীদেরকে বিভিন্ন ভাষাভাষী মানুষ সংস্কৃতি ও তাঁদের ঐতিহ্য সম্বন্ধে অবগত হতে সাহায্য করবে। তিনি ছাত্রছাত্রীদেরকে প্রকৃতির সুরক্ষা বজায় রাখার প্রয়োজনীয়তার ওপর গুরুত্ব দিয়ে উজ্জ্বল ভবিষ্যতের জন্য সংস্কৃতির সংরক্ষণের কথাও উল্লেখ করেন। তিনি বলেন, ‘প্রকৃতিকে ভালোবেসে তার সঙ্গেই থাকতে হবে’।
ছাত্রছাত্রীদেরকে শ্রেণীকক্ষের পাশাপাশি, খেলাধূলা, শিল্পকলা, নৃত্য-সঙ্গীত ও হস্তকলার মতো ক্ষেত্রগুলিতেও মনোযোগী হতে হবে বলে শ্রী নাইডু পরামর্শ দেন। আধুনিক জীবনশৈলী জনিত বিভিন্ন অসুখ-বিসুখের ব্যাপারে উদ্বেগ প্রকাশ করে তিনি ছাত্রছাত্রীদেরকে যোগ ও শরীরচর্চার পাশাপাশি, সুস্বাস্থ্য বজায় রাখতে সুষম আহার গ্রহণের পরামর্শ দেন।
CG/BD/SB
(Visitor Counter : 452
ক্ষুদ্র, অতিক্ষুদ্রওমাঝারিশিল্পমন্ত্রক
অতি ক্ষুদ্র, ক্ষুদ্র ও মাঝারি শিল্প গুলিকে অর্থ দিতে বিলম্বের বিষযটির সমাধান নিয়ে কেন্দ্রীয় সরকার আলাদাভাবে ভাবনাচিন্তা করছে: শ্রী নীতিন গড়করি
নতুন দিল্লি, ২৪ এপ্রিল, ২০২০
কেন্দ্রীয় অতি ক্ষুদ্র,ক্ষুদ্র ও মাঝারি শিল্প এবং সড়ক পরিবহন ও মহা সড়ক মন্ত্রী শ্রী নীতিন গডকরি বলেছেন, এম এস এম ই খাতে প্রদত্ত অর্থ দিতে বিলম্বের বিষয়টি নিয়ে সরকার আলাদাভাবে চিন্তাভাবনা শুরু করেছে। এর জন্য পৃথক একটি তহবিল গঠন করা হবে।
শ্রী গডকড়ি বলেন বকেয়া টাকা দ্রুত মিটিয়ে দেবার সব রকম প্রচেষ্টা চলছে। সব সরকারি দপ্তর গুলিকে এ বিষয়ে নির্দেশ দেওয়া হয়েছে।
কোভিড-১৯ সংক্রমণ কালে অতি ক্ষুদ্র, ক্ষুদ্র ও মাঝারি শিল্প গুলির ওপর প্রভাব বিষয়ে অ্যাসসিয়েটেড চেম্বার অফ কমার্স অফ ইন্ডিয়ার প্রতিনিধিদের সঙ্গে ভিডিও কনফারেন্সের মাধ্যমে আলোচনায় তিনি এ কথা বলেন।
শ্রী গডকড়ি বলেন, সরকার কিছু শিল্প ক্ষেত্রকে পুনরায় উৎপাদন শুরু করার অনুমতি দিয়েছে। তবে সেই সব শিল্পগুলিকে নিশ্চিত করতে হবে যে সংক্রমণ প্রতিরোধে তারা যথেষ্ট ব্যবস্থা নিয়েছে। তিনি সংস্থা গুলিকে, তাদের কর্মচারী ও শ্রমিকদের খাদ্য,বাসস্থানের ব্যবস্থা করার ওপর বিশেষ জোর দিতে বলেন পাশাপাশি সামাজিক দূরত্ব বজায় থাকছে কিনা তাও নজর দিতে হবে।
শ্রী গডকড়ি, আমদানি করা দ্রব্যের পরিবর্তে দেশে তৈরী জিনিসের উৎপাদন বৃদ্ধির ওপরে নজর দিতে বলেন। তিনি সংস্থা গুলিকে নতুন নতুন উদ্ভাবন, গবেষণা, উৎপাদিত পণ্যের মান উন্নয়নের দিকে গুরুত্ব দিতে বলেন। শিল্প ক্ষেত্রের উন্নয়নে এই পদক্ষেপ বিশেষ ভূমিকা নেবে বলে তিনি জানান।
শ্রী গডকড়ি জানান, জাপান সরকার চীন থেক তাদের পুঁজি সরিয়ে অন্যত্র নিয়ে যেতে নতুন প্যাকেজ ঘোষনা করেছে। এই পদক্ষেপের ফলে ভারতের সামনে এক বড়ো সুযোগ এনে দিয়েছে এবং এই সুযোগের সদ্ব্যবহার করা উচিৎ বলে তিনি মনে করেন।
শিল্প তালুক,শিল্প পার্ক,লজেস্টিক পার্ক গুলিতে ভবিষ্যতে বিনিয়োগ আনতে গ্রীন এক্সপ্রেস মহা সড়ক নির্মাণের কাজ শুরু হয়ে গেছে বলে মন্ত্রী জানান।মেট্রো শহর গুলির বাইরে এই ধরনের উদ্যোগ আরও বাড়ানোর বিষয়ে তিনি জোর দিয়ে বলেন এই ধরনের কোনো প্রকল্প কারো থাকলে তা খসড়া সহকারে সরকারের কাছে প্রস্তাব পেশ করতে পারে।
কোভিড-১৯ সংক্রমণ প্রতিরোধে সংশ্লিষ্ট সব পক্ষকে এক সাথে কাজ করার আহ্বান জানান তিনি।
ভিডিও কনফারেন্সে অংশগ্রহনকারী সংস্থার প্রতিনিধিরা বেশ কয়েকটি বিষয়ের ওপর আলোকপাত করেন। শ্রী গডকড়ি তাদের প্রশ্ন গুলি লিখিত আকারে মন্ত্রকে পাঠানোর জন্য অনুরোধ করেন। তাদের মতামত কে সরকার গুরুত্ব দিয়ে সমাধান করবে বলে তিনি আশ্বস্ত করেন।
(CG/PPM
অর্থমন্ত্রক
৬০০ কোটি টাকার বেশি আয়কর ফাঁকি দেওয়ার জন্য তিনটি সংস্থার বিরুদ্ধে মামলা করেছে ডিজিজিআই
নয়াদিল্লী, ২৭ জুলাই, ২০২০
পণ্য সরবরাহ না করেও ইনভয়েস তৈরি করার জন্য মেঃ ফরচুন গ্রাফিক্স লিমিটেড, মেঃ রীমা পলিকেম প্রাঃ লিঃ এবং মেঃ গণপতি এন্টারপ্রাইজেসের বিরুদ্ধে একটি মামলা করা হয়েছে। ২০১৯এর সেপ্টেম্বরে বিভিন্ন রপ্তানিকারী সংস্থার বিরুদ্ধে অভিযান চালানো হয়। এদের বিরুদ্ধে অস্পষ্ট আইটিসি-র জোরে তঞ্চকতা করে আইজিএসটি ফেরতের দাবি জানানোর অভিযোগ ছিল। ওই মামলা থেকে প্রাপ্ত তথ্য আরও খুঁটিয়ে দেখা যায় পূর্বোক্ত তিনটি সংস্থা ৪১০০ কোটি টাকার ইনভয়েস তৈরি করেছে যেখানে ৬০০ কোটি টাকার বেশি শুল্ক ভুয়ো আইটিসি ঋণ হিসেবে বিভিন্ন সংস্থায় পাঠিয়ে দেওয়া হয়েছে।
এই প্রসংগে জিএসটি আইনে অপরাধ ঘটানোর দায়ে তিন ব্যক্তিকে গ্রেফতার করা হয়েছে। এদের মধ্যে দু'জন গা ঢাকা দিয়ে ছিল আর ডিজিজিআই সদর দপ্তরে হাজিরা এড়িয়ে যাচ্ছিল। এরা হলেন ওই তিনটি সংস্থার অধিকর্তা বা মালিক। তৃতীয় ব্যক্তিটি হলেন মেঃ এবি প্লেয়ারস এক্সপোর্টস প্রাঃ লিঃ-র অধিকর্তা এবং আরও বেশ কয়েকটি রপ্তানিকারক সংস্থার নিয়ন্ত্রক যারা এই সংস্থাগুলির ভুয়ো ইনভয়েসের মাধ্যমে আইজিএসটি দাবি করেছিল।
তিনজনকেই সিজিএসটি আইন ২০১৭-র ১৩২ ও ১৩২ মোতাবেক গ্রেফতার করা হয়েছে। ম্যাজিস্ট্রেট তাঁদের বিচারবিভাগীয় হেফাজতে রাখার নির্দেশ দিয়েছেন। আরও তদন্ত চলছে।
(CG/AP
প্রধানমন্ত্রীরদপ্তর
ওডিশায় ট্রেন দুর্ঘটনায় প্রাণহানির ঘটনায় প্রধানমন্ত্রীর শোক প্রকাশ
নতুনদিল্লি, ২রা জুন, ২০২৩
প্রধানমন্ত্রী শ্রী নরেন্দ্র মোদী ওডিশায় ট্রেন দুর্ঘটনায় প্রাণহানির ঘটনায় গভীর শোক প্রকাশ করেছেন
এক ট্যুইট বার্তায় প্রধানমন্ত্রী বলেছেন,
“ ওডিশায় ট্রেন দুর্ঘটনার খবরে আমি মর্মাহত। শোকের এই মুহূর্তে স্বজনহারা পরিবারগুলিকে সমবেদনা জানাই। আহতদের দ্রুত আরোগ্য কামনা করি। রেলমন্ত্রী @AshwiniVaishnaw-র সঙ্গে কথা বলে পরিস্থিতি সম্পর্কে খোঁজ নিয়েছি। দুর্ঘটনাস্থলে উদ্ধারকাজ চলছে। ক্ষতিগ্রস্তদের সবধরণের সহায়তা দেওয়া হবে।“
CG/CB/
(Visitor Counter : 83
রেলমন্ত্রক
শিয়ালদহ ও লালগোলার মধ্যে প্যাসেঞ্জার স্পেশাল ট্রেন পরিষেবা পুনরায় শুরু হচ্ছে
কলকাতা, ৫ নভেম্বর, ২০২১
শিয়ালদহ - লালগোলা শাখায় যাত্রীদের সুবিধার জন্য শিয়ালদহ - লালগোলা প্যাসেঞ্জার ট্রেন  এবং লালগোলা - শিয়ালদহ প্যাসেঞ্জার ট্রেন  পরিষেবা রবিবার  থেকে পুনরায় শুরু হচ্ছে।
শিয়ালদহ - লালগোলা প্যাসেঞ্জার ট্রেন  শিয়ালদহ স্টেশন থেকে রাত্রি ১১টা ৩০ মিনিটে ছেড়ে লালগোলা পৌঁছোবে ভোর ৪টে ৫৫ মিনিট নাগাদ। অন্যদিকে, লালগোলা - শিয়ালদহ প্যাসেঞ্জার ট্রেন  সকাল ৯টা ১৫ মিনিট নাগদ ছেড়ে শিয়ালদহ পৌঁছোবে সেদিনই বেলা ৩টে ১০ মিনিট নাগাদ।
পূর্ব রেলের পক্ষ থেকে এক প্রেস বিজ্ঞপ্তিতে জানানো হয়েছে, শিয়ালদহ - লালগোলা শাখায় এই ট্রেন দৈনিক চলবে। একই সঙ্গে যাত্রীদের স্টেশন চত্ত্বর ও ট্রেন সফরের সময় যাবতীয় কোভিড-১৯ আদর্শ আচরণবিধি মেনে চলার পরামর্শ দেওয়া হয়েছে।
SSS/BD/AS/
(Visitor Counter : 12
প্রধানমন্ত্রীরদপ্তর
জম্মু ও কাশ্মীরের পর্যটন ক্ষেত্রে রেকর্ড উন্নতি হওয়ায় সন্তোষ প্রকাশ প্রধানমন্ত্রীর
নয়াদিল্লি, ০৭ অক্টোবর, ২০২২
প্রধানমন্ত্রী শ্রী নরেন্দ্র মোদী জম্মু ও কাশ্মীরের পর্যটন ক্ষেত্রে রেকর্ড উন্নতি হওয়ায় সন্তোষ প্রকাশ করেছেন।
প্রধানমন্ত্রী জম্মু ও কাশ্মীর তথ্য ও পর্যটন বিভাগের এক ট্যুইটকে উদ্ধৃত করে তাঁর ট্যুইটে বলেন, “দারুণ খবর! জম্মু ও কাশ্মীরের জনগণকে তাঁদের ঊষ্ণ ও আন্তরিক আতিথেয়তার জন্য শুভেচ্ছা জানাই”।
PG/PM/SB
(
কর্মী, জন-অভিযোগএবংপেনশনমন্ত্রক
স্টাফ সিলেকশন কমিশনের  নিয়োগ সংক্রান্ত বিজ্ঞাপন
কলকাতা, ০৫ সেপ্টেম্বর, ২০১৮
স্টাফ সিলেকশন কমিশন  ৫ সেপ্টেম্বর বিভিন্ন কেন্দ্রীয় সরকারি মন্ত্রক ও দপ্তরে একাধিক পদে নিয়োগের জন্য নোটিশ নম্বর “Phase-VI/2018/SeclectionPosts” সংক্রান্ত এক বিজ্ঞাপন প্রকাশ করেছে। এই পদগুলিতে আবেদন জানানোর শেষ তারিখ আগামী ৩০ সেপ্টেম্বর। কমিশনের সদর দপ্তর সহ সমস্ত আঞ্চলিক ও উপ-আঞ্চলিক কার্যালয়গুলির ওয়েবসাইটে নিয়োগ সংক্রান্ত এই বিজ্ঞাপন প্রকাশিত হয়েছে। এই বিজ্ঞাপনের আওতায় কমিশনের পূর্বাঞ্চলীয় কার্যালয় ২০টি বিভিন্ন শ্রেণীতে ২৫৮টি শূন্য পদের জন্য নিয়োগ সংক্রান্ত বিজ্ঞাপন প্রকাশ করেছে। এই বিজ্ঞাপনটি কমিশনের পূর্বাঞ্চলীয় কার্যালয়ের ওয়েবসাইট www.sscer.org-এ দেওয়া রয়েছে। আগামী ৩০শে সেপ্টেম্বর পর্যন্ত বিজ্ঞাপনটি কার্যকর থাকবে। যোগ্য প্রার্থীরা www/ssconline.nic.in অনলাইনে আবেদন জানাতে পারবেন আগামী ৩০ সেপ্টেম্বর বিকেল ৫টা পর্যন্ত। বিজ্ঞাপন সংক্রান্ত নোটিশে আবেদনপত্র পূরণ সহ পরীক্ষার বিস্তারিত তথ্য ও নির্দেশিকা দেওয়া রয়েছে।
CG/BD/NS/…
(Visitor Counter : 85
প্রধানমন্ত্রীরদপ্তর
পণ্ডিত জওহরলাল নেহরুর মৃত্যুবার্ষিকীতে প্রধানমন্ত্রীর শ্রদ্ধার্ঘ
নতুনদিল্লি, ২৭শে মে, ২০২২
প্রধানমন্ত্রী শ্রী নরেন্দ্র মোদী দেশের প্রথম প্রধানমন্ত্রী পণ্ডিত জওহরলাল নেহরুর প্রয়াণবার্ষিকীতে তাঁর প্রতি শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন,
“পণ্ডিত জওহরলাল নেহরুজির প্রয়াণবার্ষিকীতে তাঁকে শ্রদ্ধা জানাই”।
CG/CB/
(
শিল্পওবাণিজ্যমন্ত্রক
চা পর্ষদ আসামের জোরহাটে বৈদ্যুতিন নিলাম কেন্দ্র গড়ে তুলবে
কলকাতা, ০৮ জুলাই, ২০১৯
আসামে উৎপাদিত চা ই-বাজার ব্যবস্থার মাধ্যমে আরও বেশি বিপণনের জন্য চা পর্ষদ জোরহাটে একটি বৈদ্যুতিন নিলাম কেন্দ্র স্থাপন করতে চলেছে। এই নিলাম কেন্দ্রটি স্থাপনের দায়িত্ব দেওয়া হয়েছে এমজাংশন সার্ভিসেস লিমিটেডকে। ই-বাণিজ্য ব্যবস্থার সঙ্গে যুক্ত এই সংস্থাটি চা পর্ষদের ওয়্যার হাউসিং ও লজিস্টিক পরিষেবার সঙ্গেও যুক্ত। চা পর্ষদের ডেপুটি চেয়ারম্যান শ্রী অরুণ কুমার রায় আজ এক সাংবাদিক সম্মেলনে একথা জানান। তিনি বলেন, চা নিলামের জন্য ই-বাজার ব্যবস্থা সারা দেশের আরও বিপুল সংখ্যক ক্রেতাকে আকৃষ্ট করতে সাহায্য করবে। এই ব্যবস্থার ফলে ক্রেতারা তাজা চা পাতা, ই-ক্যাটালগ সুবিধা, পণ্যের দ্রুত পরিবহণ সহ চায়ের অর্থকরি দাম পাবেন।
উত্তর-পূর্বে জৈব চাষাবাদ পদ্ধতিতে ছোট উৎপাদকরা তাঁদের উৎপাদিত চায়ের নিলামের ক্ষেত্রেও এই ব্যবস্থার সুবিধা গ্রহণ করতে পারবেন। শ্রী রায় আরও জানান, চা পাতা তৈরির পর তৈরির পর পড়ে থাকা অবশিষ্টাংশ বর্জ্য বিদেশে রপ্তানির অনুমতি দিতে একটি প্রস্তাব করেছে। পর্ষদের প্রস্তাবটি বর্তমানে বিবেচনাধীন। প্রস্তাবটি কার্যকর হলে রাজস্ব বৃদ্ধির পাশাপাশি, নিম্নমানের চা পাতা বাজারজাত করা থেকে প্রতিরোধ গড়ে তোলা সম্ভব হয়ে উঠবে।
CG/BD/SB
(Visitor Counter : 71